text: Tønder satser på byturisme
  29 juni 2011 kl. 10.19
  Tønder Kommune vil nu uddele penge til nye initiativer inden for byturisme.
  Kommunalbestyrelsen i Tønder vil have flere byturister, og har derfor afsat en samlet visionspulje på tre mio. kr. 
  Heraf er 700.000 kr. nu blevet øremærket til nye aktiviteter, som kan være med til at styrke og udvikle turismen i kommunens mange byer og landsbyer.
  Det kan være inden for detailhandel, overnatningsvirksomhed, aktivitetscentre og attraktioner, siger Gunnar Møller fra kommunen.
  Man kan ansøge om penge fra nu af.
  